****

**REPUBLIKA HRVATSKA**

**KRAPINSKO ZAGORSKA ŽUPANIJA**

 **ŽUPAN**

**KLASA: 612-01/17-01/49**

**URBROJ: 2140/01-02-17-2**

**Krapina, 22. prosinca 2017.**

Na temelju Zakona o financiranju javnih potreba u kulturi („Narodne novine“, broj 47/90, 27/93 i 38/09) te Pravilnika o izboru i utvrđivanju programa javnih potreba u kulturi Krapinsko zagorske županije (Klasa: 612-01/16-01/01; Urbroj: 2140/01-02-16-2.), Krapinsko zagorska županija putem svojih web stranica objavljuje

 **Javni poziv za predlaganje projekata za program javnih potreba u kulturi Krapinsko zagorske županije za 2018. godinu**

**I.**

U proračunu Krapinsko zagorske županije (dalje: KZŽ) osiguravaju se sredstva za javne potrebe u kulturi i to: manifestacije u kulturi, izdavačku djelatnost te obnovu i zaštitu spomeničke i nematerijalne baštine.

Pravo podnošenja prijava na Javni poziv za predlaganje Programa javnih potreba u kulturi Krapinsko zagorske županije za 2018 godinu (dalje u tekstu: Poziv) imaju ustanove u kulturi, udruge, pravne i fizičke osobe koje obavljaju djelatnost u kulturi , sve pod sljedećim uvjetima:

* da prijavitelji svoje sjedište (prebivalište) u pravilu imaju na području KZŽ,
* da program zadovoljava potrebe građana i javne potrebe od interesa KZŽ,
* da program nije prijavljen na natječaj u drugom području sufinanciranja iz Proračuna KZŽ za tekuću godinu.

**II.**

U program javnih potreba u kulturi Krapinsko zagorske županije za 2018. godinu, u skladu s člankom 2. Pravilnika o izboru i utvrđivanju programa javnih potreba u kulturi, uvrstit će se:

* manifestacije u kulturi;
* izdavačka djelatnost (izdavanje knjiga, časopisa i elektroničkih publikacija);
* obnova i zaštita spomeničke i nematerijalne baštine;

**III.**

Udruge kulturnog amaterizma kao članice Zajednice KUD-ova KZŽ na ovaj javni poziv ne prijavljuju projekte iz svoje osnovne djelatnosti . Iste će moći prijaviti na javni poziv koji će provoditi ZAKUD – KZŽ sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine”, broj 26/15.).

Udruge koje prijavljuju projekte javnih potreba u kulturi, dužne su u prijavnici upisati podatke o registraciji (RNO i MB broj).

Prijava projekata zaštite i očuvanja kulturnoga dobra kao i nematerijalnog kulturnog dobra, može se odnositi na: prethodna istraživanja (konzervatorska, restauratorska i sl.), izradu potrebne dokumentacije (snimak postojećeg stanja, izvedbeni projekt, konzervatorski elaborat i sl.) te izvođenje radova.

**IV.**

Prijave se podnose na odgovarajućim obrascima (za svaki projekt posebna prijavnica) koji su prilog ovog poziva.

Prijavnice predlagatelji trebaju dostaviti potpisane s obrazloženjem zahtjeva i svim prilozima u tiskanom obliku u 2 primjerka. Prijavnicu sa svim prilozima treba također dostaviti u digitalnom obliku (izvornom - exel) mailom ili kao prilog na nekom od medija (CD, DVD, USB), sve na sljedeću adresu: Krapinsko zagorska županija, Upravni odjel za obrazovanje, kulturu, sport i tehničku kulturu, Magistratska 1, 49 000 Krapina, mail: prosvjeta@kzz.hr

Rok za podnošenje prijava jest od **29. prosinca 2017. godine pa do 09. veljače 2018. godine.**

Nepotpune i nepravovremene prijave kao i prijave podnesene protivno uvjetima iz ovog Poziva, neće biti razmatrane.

 **Župan**

 **Željko Kolar**

**Dostaviti:**

1. Upravni odjel za obrazovanje, kulturu, sport i tehničku kulturu;
2. Upravni odjel za financije i proračun, ovdje,

3. «Službeni glasnik Krapinsko-zagorske županije», za objavu,

4. Za zbirku isprava,

 5. Pismohrana, ovdje.